ai4bharat/Pralekha huggingface dataset:
బొగ్గు మంత్రిత్వ శాఖ
గత సంవత్సరాల తో పోల్చి చూస్తే గణనీయంగా పెరిగిన బొగ్గు వినియోగం విద్యుత్ రంగానికి సాఫీగా బొగ్గు సరఫరా జరిగే విధంగా వివిధ చర్యలు
దేశంలో 2022-23 సంవత్సరంలో బొగ్గు వినియోగం 1115.02 ఎంటీ ల వరకు ఉంది. 1983-84 సంవత్సరంలో మొత్తం బొగ్గు వినియోగం 130.73 ఎంటీ గా ఉంది. 1983-84 తో పోల్చి చూస్తే 2022-23 సంవత్సరంలో బొగ్గు వినియోగం దాదాపు 753% వృద్ధిని సాధించింది.విద్యుత్ కేంద్రాలకు బొగ్గు సరఫరా అనేది నిరంతర ప్రక్రియ. విద్యుత్ రంగానికి బొగ్గు సరఫరా చేసే అంశంలో ఎదురవుతున్న సమస్యలను పరిష్కరించేందుకు. వివిధ కార్యాచరణ నిర్ణయాలు తీసుకోవడానికి విద్యుత్ మంత్రిత్వ శాఖ, బొగ్గు మంత్రిత్వ శాఖ, రైల్వే మంత్రిత్వ శాఖ, సెంట్రల్ ఎలక్ట్రిసిటీ అథారిటీ , కోల్ ఇండియా లిమిటెడ్, సింగరేణి కాలరీస్ కంపెనీ లిమిటెడ్ ప్రతినిధులతో కూడిన ఇంటర్-మినిస్టీరియల్ సబ్ గ్రూప్ క్రమం తప్పకుండా సమావేశమవుతుంది. థర్మల్ పవర్ ప్లాంట్లకు బొగ్గు సరఫరాను మెరుగుపరచడానికి, విధ్యుత్ రంగంలో ఏర్పడే అత్యవసర పరిస్థితి ఎదుర్కోవడానికి, విధ్యుత్ ఉత్పత్తి కేంద్రాలలో బొగ్గు నిల్వలు తగినంతగా వుండేలా చూసేందుకు వివిధ మంత్రిత్వ శాఖల ప్రతినిధులతో ఏర్పాటైన ఇంటర్-మినిస్టీరియల్ సబ్ గ్రూప్ చర్యలు తీసుకుంటుంది.
అంతేకాకుండా, రైల్వే బోర్డు ఛైర్మన్, బొగ్గు మంత్రిత్వ శాఖ కార్యదర్శి, పర్యావరణం, అడవులు, వాతావరణ మార్పుల మంత్రిత్వ శాఖ కార్యదర్శి, ఇంధన శాఖ కార్యదర్శి, సభ్యులుగా మరో ఇంటర్-మినిస్టీరియల్ కమిటీ  కూడా ఏర్పాటు అయ్యింది. బొగ్గు సరఫరా , విద్యుదుత్పత్తి సామర్థ్యం పెంపుదల అంశాలను ఈ కమిటీ పర్యవేక్షిస్తుంది. అవసరమైన సమయాల్లో నూతన మరియు పునరుత్పాదక ఇంధన మంత్రిత్వ శాఖ కార్యదర్శి సిఈఏ ఛైర్పర్సన్ ప్రత్యేక ఆహ్వానితులుగా సమావేశాలకు హాజరవుతారు.
బొగ్గు, లిగ్నైట్ తవ్వడానికి కొత్త ప్రాంతాలను కనుగొనడం అనేది నిరంతర ప్రక్రియ. బొగ్గు, లిగ్నైట్ నిక్షేపాలు లభించే ప్రాంతాలను అన్వేషించడానికి బొగ్గు మంత్రిత్వ శాఖ ఆధ్వర్యంలో ఒక కేంద్ర పథకం అమలు జరుగుతోంది. దీనితో పాటు జియోలాజికల్ సర్వే ఆఫ్ ఇండియా  కూడా బొగ్గు తో సహా ఖనిజాల పరిశోధనను నిర్వహిస్తుంది.
కేంద్ర బొగ్గు, గనులు పార్లమెంటరీ వ్యవహారాల శాఖ మంత్రి శ్రీ ప్రహ్లాద్ జోషి ఈరోజు లోక్సభలో ఒక ప్రశ్నకు లిఖితపూర్వకంగా ఇచ్చిన సమాధానంలో ఈ సమాచారం అందించారు.
మంత్రిమండలి
భారతదేశానికి చెందిన ఇండియన్ కౌన్సిల్ ఆఫ్ మెడికల్ రిసర్చ్  కు మరియు జర్మనీ కిచెందిన డాయ్ శే ఫోర్స్ చుంగ్స్ జెమయింషాఫ్ట్ ఇ.వి.  కి మధ్య సంతకాలైన అవగాహన పూర్వక ఒప్పంద పత్రాని కిఆమోదం తెలిపిన మంత్రిమండలి
ఇండియన్ కౌన్సిల్ ఆఫ్ మెడికల్ రిసర్చ్  కు, జర్మనీ కి చెందిన డాయ్ శే ఫోర్స్ చుంగ్స్ జెమయింశాఫ్ట్ ఇ.వి.  కి మధ్య 2021వ సంవత్సరం డిసెంబర్ లో సంతకాలైనటువంటి మరియు భారత ప్రభుత్వ  నియమాలు, 1961 తాలూకు రెండో షెడ్యూలు లోని నియమం 7   కి అనుగుణం గా ఉన్నటువంటి అవగాహన పూర్వక ఒప్పంద పత్రం  గురించిన వివరాల ను ప్రధాన మంత్రి శ్రీ నరేంద్ర మోదీ అధ్యక్షత న సమావేశమైన కేంద్ర మంత్రివర్గాని కి తెలియ జేయడమైంది.
ఎమ్ఒయు యొక్క ముఖ్య ఉద్దేశ్యాలు:
టాక్సికాలజీ, ఉపేక్ష కు లోనైన  వ్యాధి, అసాధారణమైనటువంటి వ్యాధులు మరియు పరస్పర హితం ముడిపడ్డ మరే ఇతర రంగాలు సహా చికిత్స సంబంధి విజ్ఞానం / ఆరోగ్య పరిశోధన రంగాల లో సహకరించుకోవాలి అనేవి ఈ ఎమ్ఒయు ముఖ్య ఉద్దేశ్యాలు గా ఉన్నాయి. విజ్ఞాన శాస్త్ర సంబంధి పరిశోధనల లో, సాంకేతిక విజ్ఞాన పరమైన అభివృద్ధి లో సహకారం అనే దానిలో సంయుక్త ఆర్థిక నిధులతో పాటు పరిశోధకుల సేవ ల ఆదాన ప్రదానం, సంయుక్త సదస్సుల, గోష్ఠుల, కార్యశాలల నిర్వహణ కు అవసరమైనటువంటి ఆర్థిక సహాయం కూడా కలసి ఉన్నాయి. అవి ఉన్నత విజ్ఞాన శాస్త్ర ప్రమాణాల ను ఏర్పరచగలవు. అంతేకాక వైజ్ఞానిక దృష్టికోణం లో నుంచి చూస్తే మహత్వపూర్ణ విజ్ఞాన సంబంధి ప్రగతి కి లాభసాటి గానూ పరిణమించగలవు.
ఆర్థిక పరమైన ప్రభావం:
విజ్ఞాన శాస్త్ర పరిశోధన లలోను, సాంకేతిక విజ్ఞానం సంబంధి అభివృద్ధి లోను సహకరించుకోవడం లో శాస్త్రీయ పరిశోధన పథకాల కు సంయుక్తం గా నిధుల ను అందించడంతో పాటు పరిశోధకుల సేవల ను ఇరు పక్షాలు వినియోగించుకోవడం, సంయుక్త సదస్సు లకు, గోష్ఠులకు, వర్కుషాపుల కు ఆర్థిక సహాయం వంటివి భాగం గా ఉంటాయి. ఈ తరహా కార్యక్రమాలు ఉన్నత వైజ్ఞానిక ప్రమాణాలను ఏర్పరచడమే గాక వైజ్ఞానిక దృష్టికోణం లో నుంచి చూస్తే మహత్వపూర్ణ విజ్ఞాన సంబంధి ప్రగతి కి లాభసాటి గానూ పరిణమించగలవు.
సమాచార, ప్రసార మంత్రిత్వ శాఖ
ఐ&బీ సెక్రటరీ ఢిల్లీలోని సెంట్రల్ బ్యూరో ఆఫ్ కమ్యూనికేషన్ శోచన భవన్లో స్వచ్ఛత కోసం ప్రత్యేక ప్రచారం 2.0 కింద పురోగతిని సమీక్షించారు
సెంట్రల్ బ్యూరో ఆఫ్ కమ్యూనికేషన్  ప్రధాన కార్యాలయంలో స్వచ్ఛత కోసం స్పెషల్ క్యాంపెయిన్ 2.0 కింద పురోగతిని 27 అక్టోబర్ 2022న సూచన్ భవన్లో సెక్రటరీ  అపూర్వ చంద్ర సమీక్షించారు. జయంత్ సిన్హా, ఏఎస్&ఎఫ్ఏ, ఆరేకే. జెనా, సీనియర్ ఎకనామిక్ అడ్వైజర్ మినిస్ట్రీ ఆఫ్ ఐ&బీ సతీష్ నంబుద్రిపాద్, ఏడీజీ, రంజన దేవ్ శర్మ, ఏడీజీ  ఇతర అధికారులు పాల్గొన్నారు. పదేళ్లకు పైగా పడి ఉన్న పాత చెల్లింపు బిల్లులను ప్రత్యేక ప్రచారంలో తొలగించడానికి కేటాయించిన రికార్డ్ రూమ్స్ ఆఫ్ అకౌంట్స్ సెక్షన్తో సహా కార్యాలయంలోని వివిధ అంతస్తులను చంద్ర పరిశీలించారు. పాత రికార్డులను ఖాళీ చేయించడంలో సాధించిన పురోగతిని అధికారులు కార్యదర్శి కి వివరించారు. 2017-–18కి ముందు ఉన్న రికార్డులు జాబితా చేశాక తొలగించడం జరిగింది. 50 శాతం కంటే ఎక్కువ పని ఇప్పటికే పూర్తయింది. క్రమబద్ధీకరించబడిన బిల్లులను ఉంచడానికి కేటాయించిన గదులను కూడా బృందానికి చూపించారు. సెక్రటరీ  పూర్తి చేసిన పని స్థలం శుభ్రంకావడం పట్ల సంతృప్తి వ్యక్తం చేశారు. ప్రత్యేక ప్రచారంలో భాగంగా బిల్లులు, ఐటీ వ్యర్థాలు వార్తాపత్రిక పాత నమూనా కాపీలను క్లియర్ చేసిన తర్వాత 2500 చదరపు అడుగుల స్థలం ఖాళీ అవుతుందని భావిస్తున్నారు.
సెక్రటరీ  బిల్లింగ్ ప్రక్రియలను వివరించిన ఖాతాల విభాగాలను కూడా సందర్శించారు. సిబిసి అధికారుల బృందం చేసిన కృషిని ఆయన ప్రశంసించారు మిగిలిన పనులను త్వరగా పూర్తి చేయాల్సిన అవసరం ఉందని అన్నారు.
నైపుణ్యాభివృద్ధి మంత్రిత్వ శాఖ
శిక్షణా కాలంలో భృతి
వ్యాపార వాణిజ్య వర్గాలతో సహా అన్ని వర్గాల్లో శిక్షణా కాలంలో ఇచ్చే భృతి కనిష్ట నిష్పత్తిని సవరించి 25 సెప్టెంబర్ 2019న భారత గెజిట్లో అసాధారణంగా ప్రకటించబడింది. కనీస భృతి ఆయా వర్గాల్లోని విద్యా మరియు సాంకేతిక అర్హతలు మరియు అవసారాన్ని బట్టి ఆయా రంగాల్లో నిర్ణయానుగుణంగా ఉంటుంది. సెప్టెంబర్ 2019లో సవరించిన శిక్షణా భృతి నిబంధన,1992 ప్రకారం శిక్షణా కాలం రెండవ సంవత్సరంలో కనీస భృతిలో 10% పెరుగుదల మరియు మూడవ సంవత్సరం 15% పెరుగుదల ఉండాలి. ప్రస్తుతం ప్రభుత్వం అభ్యర్థులకు శిక్షణా కాలంలో భృతిలో పెరుగుదలను ఇవ్వడం లేదు. అన్ని వర్గాల వారికి నెల వారీగా ఇవ్వవలసిన శిక్షణా భృతి ఈ క్రింది పట్టికలో
|
|
క్ర.సం.
|
|
వర్గం
|
|
శిక్షణా కాలం మొదటి సంవత్సరంలో నిర్దేశించిన భృతి
|
|

|
|

|
|

|
|

|
|
 ఉత్తీర్ణులైన వారు
|
|
నెలకు రు. 5000
|
|

|
|
పాఠశాల విద్యఉత్తీర్ణులైనవారు
|
|
నెలకు రు. 6000
|
|

|
|
పాఠశాల విద్య  ఉత్తీర్ణులైన వారు
|
|
నెలకు రు. 7000
|
|

|
|
జాతీయ లేదా రాష్ట్ర ఉత్తీర్ణతా పత్రము కలిగిన వారు
|
|
నెలకు రు. 7000
|
|

|
|
టెక్నీషియన్వారు
|
|
నెలకు రు. 7000
|
|

|
|
టెక్నీషియన్ అప్రెంటిస్ లేదా ఏ స్ట్రీంలోనైనా డిప్లొమా కలిగిన వారు ఏ సాండ్విచ్ కోర్సు చేసిన వారైనా
|
|
నెలకు రు. 8000
|
|

|
|
గ్రాడ్యుయేట్ అప్రెంటీసులు లేదా డిగ్రీ అప్రెంటీసులు లేదా ఏ సబ్జెక్టుల్లోనైనా డిగ్రీ కలిగిన వారు
|
|
నెలకు రు. 8000
|
|

|
|
నైపుణ్య పత్రం కలిగిన వారు
|
|
a. అతడు/ఆమె విద్యార్హతలను బట్టి పై పట్టికలో నిర్ణయించిన అర్హతలకు అనుగుణంగా
b. ఒక వేళ పైన సూచించిన ఏ అర్హతా లేని వారైతే వారికి కనీస భృతి నెలకు రు.5000 లభిస్తుంది
ఈ సమాచారం ఈ రోజు లోక్ సభలో కేంద్ర నైపుణ్యాభివృద్ధి మరియు వ్యవస్థాపకత శాఖామాత్యులు శ్రీ ఆర్. కే.సింగ్ వ్రాత ప్రతిగా ఇచ్చిన సమాధానం.
(Visitor Counter : 207
ఆర్థిక మంత్రిత్వ శాఖ
కస్టమ్స్ అంశాలలో పరస్పర సహకారానికి ఇండియా-స్పెయిన్ ల మధ్య ఒప్పందానికి కేబినెట్ ఆమోదం
ప్రధానమంత్రి శ్రీనరేంద్ర మోదీ అధ్యక్షతన జరిగిన కేంద్ర కేబినెట్ , కస్టమ్స్ అంశాలలో సహకారం, పరస్పర సహాయానికి సంబంధించి ఇండియా- స్పెయిన్ ల మధ్య ఒప్పందానికి ఆమోదం తెలిపింది.
ప్రయోజనాలు :
ఈ ఒప్పందం, నమ్మకమైన సత్వర, ఖర్చు లేని సమాచారాన్ని, నిఘా సమాచారాన్ని కస్టమ్స్ నేరాల దర్యాప్తు, నిరోధానికి అందుబాటులోకి తెచ్చేందుకు , కస్టమ్స్ నేరస్థులను పట్టుకునేందుకు వీలు కల్పిస్తుంది.
ఈ ఒప్పందం ఇరు దేశాల కస్టమ్స్ అధికారుల మధ్య సమాచారాన్నిఅందుకునేందుకు అవసరమైన చట్టపరమైన ఏర్పాటుకు వీలు కల్పిస్తుంది. ఇది కస్టమ్స్ చట్టాలను తగిన విధంగా అమలు చేయడానికి, గుర్తించడానికి, కస్టమ్స్ నేరాలను దర్యాప్తు చేయడానికి, చట్టబద్దమైన వ్యాపారానికి వీలుకల్పించడానికి దోహదపడుతుంది.
ఈ ఒప్పందలో కింది ప్రొవిజన్లు ఉన్నాయి.
1)కస్టమ్స్ సుంకాలను కచ్చితంగా అసెస్ చేయడం, ప్రత్యేకించి కస్టమ్స్ విలువను నిర్ధారించడానికి సంబంధించి సమాచారం, టారిఫ్ వర్గీకరణ, ఇరుదేశాల మధ్య ట్రేడ్ అయ్యే వస్తువుల మూల తయారీ ప్రదేశం తదితర అంశాలను కచ్చితంగా అంచనా వేయడానికి వీలు కలుగుతుంది.
2) ఏదైనా డిక్లరేషన్కు సంబంధించి సమర్పించే డాక్యుమెంట్ సరైనదా కాదా అని తెలుసుకోవడానికి ఉపయోగపడుతుంది. 
3) కింద పేర్కొన్న అక్రమ రవాణాకు సంబంధించి కస్టమ్స్ నేరాలు
 ఆయుధాలు, మందుగుండు సామగ్రి, పేలుడు పరికరాలు
కళలు, పురాతన కళాఖండాలు, చారిత్రక, సాంస్క్రుతిక పురాతత్వ ప్రాధాన్యత కలిగినవి, టాక్సిక్ మెటీరియల్, ఇతర ప్రమాదకర, పర్యావరణానికి ప్రజారోగ్యానికి హానిచేసేవి కస్టమ్స్ సుంకాలు, పన్నులు వేయదగ్గ వస్తువులు
 కస్టమ్స్ చట్టానికి వ్యతిరేకంగా కస్టమ్స్ నేరాలకు పాల్పడేందుకు కొత్త పద్ధతులకు పాల్పడడం వంటివి ఉన్నాయి.
ప్రధాన మంత్రి కార్యాలయం
జపాన్ ప్రధాని శ్రీ శింజో ఆబే తో సమావేశమైన ప్రధాన మంత్రి
బ్యాంకాక్ లో తూర్పు ఆసియా శిఖర సమ్మేళనం సందర్భం గా ఈ రోజు న జపాన్ ప్రధాని శ్రీ శింజో ఆబే తో ప్రధాన మంత్రి శ్రీ నరేంద్ర మోదీ భేటీ అయ్యారు. ఈ చర్చ లు ఈ సంవత్సరం లో ఇండియా-జపాన్ 2+2 సంభాషణ కు మరియు వార్షిక శిఖర సమ్మేళనాని కి రంగాన్ని సిద్ధం చేయడం అనే అంశం పై దృష్టి ని సారించాయి.
ప్రధాన మంత్రి ఈ రోజు న జరిగే తూర్పు ఆసియా శిఖర సమ్మేళనం లో మరియు
ఆర్ సిఇపి సమిట్ లో పాలు పంచుకొనే అవకాశం ఉంది.
PMO India
✔@PMOIndia
Greater momentum to cooperation with Japan.
Prime Ministers @narendramodi and @AbeShinzo met in Bangkok. Their talks were extensive and productive.
4,430
10:46 AM - Nov 4, 2019
Twitter Ads info and privacy
636 people are talking about this(Visitor Counter : 83
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 టీకాల తాజా సమాచారం
రాష్ట్రాలకు 43.87 కోట్లకు పైగా టీకాడోసుల అందజేత
ఇంకా రాష్ట్రాలు, ప్రైవేట్ ఆస్పత్రుల వద్ద 2.75కోట్ల డోసులు
కేంద్ర ప్రభుత్వం దేశవ్యాప్తంగా కోవిడ్ టీకాల పంపిణీ కార్యక్రమాన్ని వేగవంతం చేయటంతో బాటు విస్తరించింది. జూన్ 21న సార్వత్రిక టీకాల కార్యక్రమాన్ని ప్రారంభించింది. మరిన్ని టీకా డోసులు అందుబాటులో ఉంచటం ద్వారా టీకాలివ్వటాన్ని బాగా పెంచింది. రాష్టాలు, కేంద్రపాలిత ప్రాంతాలు మరింత ప్రణాళికాబద్ధంగా వ్యవహరించేలా టీకా డోసుల అందుబాటుపై ముందస్తు సమాచారం ఇస్తూ సరఫరా వ్యవస్థను క్రమబద్ధం చేసింది
దేశవ్యాప్త టీకాల కార్యక్రమంలో భాగంగా భారత ప్రభుత్వం రాష్ట్రాలకు, కేంద్రపాలిత ప్రాంతాలకు అండగా నిలబడి టీకా మందును ఉచితంగా అందిస్తోంది. సార్వత్రిక టీకాల కార్యక్రమం కొత్త దశలో భాగంగా కేంద్రం దేశంలోని టీక మందు తయారీ సంస్థలు తయారుచేసే టీకా డోసులలో 75% మేరకు ఉచితంగా రాష్ట్రాలకు, కేంద్ర పాలిత ప్రాంతాలకు అందిస్తోంది.
|
|
టీకా డోసులు
|
|

|
|
సరఫరా చేసినవి
|
|
43,87,50,190
|
|
సరఫరాలో ఉన్నవి
|
|
71,40,000
|
|
వాడినవి
|
|
41,12,30,353
|
|
అందుబాటులో ఉన్న నిల్వ
|
|
2,75,19,837
ఇప్పటిదాకా 43.87 కోట్లకు పైగా  టీకా డోసులు రాష్టాలకు, కేంద్రపాలిత ప్రాంతాలకు ఇచ్చింది. మరో 71,40,000 డోసులు సరఫరాలో ఉన్నాయి. ఈ ఉదయం 8 గంటలకు అందిన సమాచారం ప్రకారం ఇప్పటివరకు వృధా అయిన డోసులతో సహా మొత్తం వాడినది 41,12,30,353 డోసులు. 2.75 కోట్లకు పైగా  డోసులు రాష్ట్రాలు, కేంద్రపాలిత ప్రాంతాల దగ్గర ఇంకా ఉన్నాయి.
రక్షణ మంత్రిత్వ శాఖ
ఓఆర్ఓపీ అమలు చారిత్రక నిర్ణయానికి ఐదేళ్లు; 20,60,220 మంది రక్షణ శాఖ పింఛనుదారులు/కుటుంబ పింఛనుదారులకు రూ.42,740 కోట్లకు పైగా చెల్లింపులు
సరిగ్గా ఐదేళ్ల క్రితం, "వన్ ర్యాంక్ వన్ పెన్షన్"  అమలుకు చారిత్రాత్మక నిర్ణయం తీసుకున్న కేంద్ర ప్రభుత్వం, దాని అమలుకు 07.11.2015న ఉత్తర్వులు జారీ చేసింది. ఆర్థికంగా భారీ భారమైనా, విశ్రాంత భద్రత బలగాల సంక్షేమానికి కట్టుబడి 01.07.2014 నుంచే ప్రయోజనాలు వర్తింపజేసింది. 30.06.2014 వరకు ఉద్యోగ విరమణ చేసిన భద్రత బలగాల సిబ్బందిని ఈ ప్రయోజనాల పరిధిలోకి కేంద్రం తెచ్చింది. ఈ తరహా పింఛను పరిమాణం, సంక్లిష్టతను దృష్టిలో ఉంచుకుని, నిపుణులతో విస్తృత సంప్రదింపులు జరిపిన తర్వాతే ఓఆర్ఓపీ అమలు ఉత్తర్వులు జారీ చేసింది.
ఓఆర్ఓపీ కోసం రక్షణ శాఖ విశ్రాంత ఉద్యోగులు 45 ఏళ్లుగా డిమాండ్ చేస్తున్నా, 2015కు ముందు వరకు అమల్లోకి రాలేదు.
ఓఆర్ఓపీ ప్రకారం; ఉద్యోగ విరమణ తేదీతో సంబంధం లేకుండా, ఒకే ర్యాంకులో, ఒకే కాలానుభవంతో ఉద్యోగ విరమణ చేసినవారందరికీ ఏకతరహా పింఛను అందుతుంది. ఆ విధంగా; ప్రస్తుతం, గతంలో ఉద్యోగ విరమణ చేసినవారి పింఛను శాతాల మధ్య ఉన్న అంతరాన్ని ఓఆర్ఓపీ క్రమంగా తగ్గిస్తోంది.
ఓఆర్ఓపీ అమల్లో భాగంగా, 20,60,220 మంది భద్రత బలగాల పింఛనుదారులు/కుటుంబ పింఛనుదారులకు ఎరియర్స్ కింద రూ.10,795.4 కోట్లను కేంద్రం చెల్లించింది. ఓఆర్ఓపీ కింద ఏటా చెల్లించాల్సిన మొత్తం దాదాపు రూ.7,123.38 కోట్లు. 01.07.2014 నుంచి ఈ ఆరేళ్లలో జరిపిన చెల్లింపులు దాదాపు రూ.42,740.28 కోట్లు.
7వ వేతన సంఘం సిఫారసు కింద, 2.57 శాతం ఫిట్మెంట్ ప్రకారం కూడా ఓఆర్ఓపీ లబ్ధిదారులు ప్రయోజనం పొందారు.
ఓఆర్ఓపీ ఎరియర్స్ కింద, 11.10.2019 వరకు వరకు విడుదల చేసిన మొత్తం రాష్ట్రాలవారీగా:
రాష్ట్రపతి సచివాలయం
ఛాత్ పూజ సందర్భంగా ప్రజలకు రాష్ట్రపతి శుభాకాంక్షలు
ఛాత్ పూజ సందర్భంగా, రాష్ట్రపతి శ్రీ రామ్నాథ్ కోవింద్ భారతీయులకు శుభాకాంక్షలు తెలుపుతూ సందేశమిచ్చారు.
"దేశంలో, విదేశాల్లో నివశిస్తున్న భారతీయులందరికీ పవిత్రమైన ఛాత్ పూజ పండుగ సందర్భంగా హృదయపూర్వక శుభాకాంక్షలు. సూర్య భగవానుడికి వందనాలు సమర్పించడం ఛాత్ పూజ సంప్రదాయం. నదులు, చెరువులు, ఇతర జల వనరులకు పూజలు చేయడం ద్వారా ప్రకృతి మాతకు కృతజ్ఞతలు తెలపడం కూడా పూజలో భాగం. శుభకరమైన ఛాత్ పూజ సందర్భంగా ప్రకృతిని, పర్యావరణాన్ని సంరక్షించడానికి, కొవిడ్ను మదిలో ఉంచుకుని వేడుకలు జరుపుకోవడానికి మనమంతా సంకల్పిద్దాం. ఈ పండుగ అందరికీ మంచి ఆరోగ్యాన్ని, అభివృద్ధిని అందించాలని ప్రార్థిస్తున్నా"
రాష్ట్రపతి సందేశాన్ని హిందీలో చదవడానికి ఇక్కడ క్లిక్ చేయండి.
భారత పోటీ ప్రోత్సాహక సంఘం
తన ఆధిపత్య స్థానాన్ని దుర్వినియోగం చేసినందుకు అమెచ్యూర్ బేస్బాల్ ఫెడరేషన్ ఆఫ్ ఇండియాకు వ్యతిరేకంగా సీజ్ అండ్ డెసిస్ట్  ఉత్తర్వులను జారీ చేసిన సిసిఐ
ఆధిపత్య దుర్వినియోగాన్ని నిషేధించి చట్టంలోని సెక్షన్ 4ను ఉల్లంఘించినట్టుగా తేలడంతో అమెచ్యూర్ బేస్ బాల్ ఫెడరేషన్ ఆఫ్ ఇండియా కి వ్యతిరేకంగా పోటీ చట్టం, 2002లోని సెక్షన్ 27లలోని అంశాల కింద 03.06.2022న కాంపిటీషన్ కమిషన్ ఆఫ్ ఇండియా  వివరణాత్మక ఉత్తర్వులను జారీ చేసింది.
ఎబిఎఫ్ఐ చట్టంలోని సెక్షన్ 4లోని అంశాలను ఉల్లంఘిస్తోందని ఆరోపిస్తూ ఈ కేసును కన్ఫెడరేషన్ ఆఫ్ ప్రొఫెషనల్ బేస్బాల్ సాఫ్టబాల్ క్లబ్స్ చట్టంలోని సెక్షన్ 19  కింద కేసును దాఖలు చేశాయి. విశ్వసనీయ సమాచారం ప్రకారం, ఎబిఎఫ్ఐ 07.01.2021న తన అనుబంధ రాష్ట్ర బేస్బాల్ అసోసియేషన్లను గుర్తింపులేని సంస్థలను ప్రోత్సహించవద్దని, రాష్ట్రస్థాయి ఆటగాళ్ళను వారు నిర్వహించే టోర్నమెంట్లలో పాల్గొననివ్వవద్దని విజ్ఞప్తి చేస్తూ సమాచారాన్ని పంపింది.
నమోదైన ఆధారాల ప్రకారం, భారతదేశంలో ఎబిఎఫ్ఐ బేస్బాల్ లీగ్లు / ఈవెంట్లు/ టోర్నమెంట్ల కు సంబంధించిన కార్యక్రమాల నిర్వహణలో ఆధిపత్య స్థానంలో ఉందని, పైగా 07.01.2021న తన అనుబంధ రాష్ట్ర బేస్బాల్ అసోసియేషన్లకు సందేశాన్ని పంపడం ద్వారా చట్టంలోని సెక్షన్ , 4 , , 4 , , ,  కమిషన్ కనుగొంది. ఈ నేపథ్యంలో కమిషన్ ఎబిఎఫ్ ఐకి వ్యతిరేకంగా సీజ్ అండ్ డెసిస్ట్  ఉత్తర్వులను జారీ చేసింది. అయితే, ఎబిఎఫ్ఐ అభ్యంతరకరమైన లేఖను ఇప్పటికే ఉపసంహరించుకోవడాన్ని పరిగణిస్తూ వారిపై ద్రవ్యసంబంధమైన జరిమానాను కమిషన్ విధించలేదు. లేఖను ఉపసంహరించుకోవడం వల్ల అవసరమైన మార్కెట్ కరెక్షన్ ఇప్పటికే జరిగిపోయింది.
ఉత్తర్వులను కేస్ నెం. 03 ఆఫ్ 2021లో జారీ చేయడం జరిగింది. దీనికి సంబంధించిన కాపీ సిసిఐ వెబ్సైట్ www.cci.gov.inలో పొందవచ్చు.
ప్రధాన మంత్రి కార్యాలయం
మోర్బీలో తాజా పరిస్థితిపై ప్రధాని ఉన్నతస్థాయి సమీక్ష
సహాయ కార్యక్రమాలపై ప్రధానమంత్రికి అధికారుల నివేదన;
బాధితులకు అన్నివిధాలా సహాయ-సహకారాలు అందించండి: ప్రధాని ఆదేశం
మోర్బీలో తాజా పరిస్థితిపై ప్రధానమంత్రి శ్రీ నరేంద్ర మోదీ ఇవాళ రాత్రి గాంధీనగర్ లోని రాజ్ భవన్లో ఉన్నతస్థాయి సమీక్ష నిర్వహించారు. మోర్బీలో దురదృష్టకర దుర్ఘటన సంభవించగానే ప్రారంభించిన రక్షణ-సహాయ కార్యక్రమాలపై ఈ సందర్భంగా అధికారులు ప్రధానికి అన్ని వివరాలూ నివేదించారు. ఈ విషాదానంతర అంశాలన్నిటిపైనా సమావేశం పూర్తిస్థాయిలో చర్చించింది. తర్వాత ప్రధాని స్పందిస్తూ- బాధితులకు వీలైనంత మేరకు సహాయ సహకారాలు అందించాలని అధికారులను ఆదేశించారు.
గుజరాత్ ముఖ్యమంత్రి శ్రీ భూపేంద్ర భాయ్ పటేల్, హోంశాఖ సహాయ మంత్రి హర్ష్ సంఘవి, రాష్ట్ర ప్రభుత్వ ప్రధాన కార్యదర్శి, డీజీపీలతోపాటు రాష్ట్ర హోంశాఖ, విపత్తు నిర్వహణ ప్రాధికార సంస్థలకు చెందిన ఉన్నతాధికారులు ఈ ఉన్నతస్థాయి సమీక్షలో పాల్గొన్నారు.
మంత్రిమండలి
వ్యవసాయ మౌలిక సదుపాయాల నిధికింద ఆర్ధిక సహాయం అందించే కేంద్ర ప్రభుత్వ పథకంలో మార్పులకు కేబినెట్ ఆమోదం.
వ్యవసాయ మౌలిక సదుపాయాల నిధికింద ఆర్ధిక సహాయం అందించే కేంద్ర ప్రభుత్వ పథకంలో మార్పులకు కేబినెట్ ఆమోదం తెలిపింది. ప్రధాని శ్రీ నరేంద్ర మోదీ అధ్యక్షతన సమావేశమైన కేంద్ర మంత్రిమండలి ఈ మేరకు నిర్ణయం తీసుకుంది. ఈ పథకంలో చేసిన మార్పుల వివరాలు ఈ విధంగా వున్నాయి.
ఈ పథకం కింద గల అర్హతను రాష్ట్ర ఏజెన్సీలకు / ఏపీ ఎంసీలకు, జాతీయ, రాష్ట్ర సహకార సమాఖ్యలకు, రైతు ఉత్పత్తి సంస్థల సమాఖ్యలకు, స్వయం సహాయక బృందాల సమాఖ్యలకు విస్తరించడం జరిగింది.
రూ. 2 కోట్ల రుణానికి సంబంధించి ప్రస్తుతమున్న నిబంధనల ప్రకారం ఈ పథకం కింద ఇచ్చే వడ్డీ సహాయాన్ని ఒక ప్రాంతంలో పని చేసే సంస్థకే ఇవ్వడం జరుగుతోంది. నూతన మార్పుల ప్రకారం ఈ వడ్డీ సహాయాన్ని వివిధ ప్రాంతాల్లో పని చేసే అలాంటి అన్ని ప్రాజెక్టులకు కూడా ఇవ్వడం జరుగుతుంది. అయితే ప్రైవేటు రంగ సంస్థ విషయంలో మాత్రం ఇలాంటి ప్రాజెక్టులు 25 మించి వుండకూడదు. 25 ప్రాజెక్టులవరకు ఇవ్వాలనే నిబంధన అనేది రాష్ట్ర సంస్థలకు, జాతీయ సంస్థలకు, రాష్ట్ర సహకార సమాఖ్యలకు, ఎఫ్ పి వో సమాఖ్యలకు, ఎస్ హెచ్ జి సమాఖ్యలకు వర్తించదు.
ఈ పథకానికి సంబంధించి ఒక ప్రాంతమనేదానికి అర్థం... భౌతిక సరిహద్దుల ప్రకారం ఒక గ్రామంగానీ, ఒక పట్టణంగానీ అని అర్థం. వాటికి నిర్దిష్టమైన ఎల్ జిడి కోడ్  వుంటుంది.
ఏపీ ఎంసీల విషయంలో రూ. 2 కోట్ల రుణాలవరకూ వుండే రుణాలకు సంబంధించిన వడ్డీ సహాయాన్ని వివిధ మౌలిక సదుపాయాల ప్రాజెక్టులకు ఇవ్వడం జరుగుతుంది. ఒకటే మార్కెట్ యార్డులోని కోల్డ్ స్టోరేజ్, సార్టింగ్, గ్రేడింగ్, అస్సేయింగ్ యూనిట్లు, సిలోస్, మొదలైనవి మౌలిక సదుపాయాల ప్రాజెక్టుల కిందకు వస్తాయి.
లబ్ధిదారులను తొలగించడం, చేర్చడానికి సంబంధించి పథక ప్రాధమిక స్ఫూర్తికి దెబ్బ తగలకుండా గౌరవ వ్యవసాయశాఖ మంత్రి తగిన మార్పులు చేయవచ్చు.
ఆర్దిక సదుపాయం అందించే సమాయాన్ని 4 నుంచి 6 సంవత్సరాలకు అంటే 2025-26వరకు పెంచడం జరిగింది. మొత్తం మీద చూసినప్పుడు పథకానికి సంబంధించిన సమయాన్ని 10నుంచి 13 సంవత్సరాలకు అంటే 2032-33 వరకు పెంచడం జరిగింది. ఈ పథకానికి సంబంధించిన మార్పులనేవి పెట్టుబడులను సాధించడంలో గణనీయమైన ప్రభావాన్ని చూపగలవు. అదే సమయంలో పథకానికి సంబంధించిన ప్రయోజనాలు ఆయా చిన్న సన్నకారు రైతులకు చేరడానికి దోహదం చేస్తాయి. మార్కెట్ లింకేజీలను అందించడానికి, కోతల అనంతరం అవసరమయ్యే ప్రజా మౌలిక సదుపాయాల వాతావరణాన్ని ఏర్పాటు చేసుకోవడానికిగాను ఏపిఎంసీ మార్కెట్లను స్థాపించడం జరిగింది.
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
పింఛనులు, పింఛనుదారుల సంక్షేమ శాఖలో పెండింగ్లో ఉన్న అంశాల పరిష్కారం కోసం ప్రత్యేక కార్యక్రమం 3.0 పై సమీక్ష
పింఛనుదారుల "సులభమైన జీవనాన్ని" పెంపొందించడానికి "సులభమైన నిబంధనల" పై ప్రత్యేక దృష్టి.
పెండింగులో ఉన్న సమస్యల పరిష్కారం కోసం ప్రత్యేక కార్యక్రమం 2.0  లో భాగంగా, పింఛనులు, పింఛనుదారుల సంక్షేమ శాఖ 2022 డిసెంబర్ నుంచి 2023 ఆగస్టు వరకు పింఛనుదారులకు జీవన సౌలభ్యం ఉండేలా అనేక చర్యలు తీసుకుంది:స్వీకరించిన పి.జి. పిర్యాదులు, పరిష్కారాలు : 91.40 శాతం ప్రజా ఫిర్యాదులను పరిష్కరించడం జరిగింది .పార్లమెంటు సభ్యులద్వారా అందుకున్న పిర్యాదులు : పార్లమెంటు సభ్యుల నుంచి అందుకున్న పిర్యాదులు 100 శాతం పరిష్కారమయ్యాయి.పార్లమెంటు హామీలు : పార్లమెంటు హామీలు 100 శాతం అమలయ్యాయి.తొలగించిన మొత్తం దస్త్రాలు : తొలగించడం కోసం గుర్తించిన మొత్తం దస్త్రాల్లో 75 శాతం దస్త్రాలను భౌతికంగా తొలగించడం జరిగింది."సులభమైన నిబంధనల" విభాగం కింద, పింఛన్లు, పింఛనుదారుల సంక్షేమ శాఖ పింఛనుదారులకు జీవన సౌలభ్యం కోసం 62 ఓ.ఎం. లను - జారీ చేసింది.ఈ సందర్భంగా 27 ప్రదేశాల్లో స్వచ్ఛత కార్యక్రమాలు నిర్వహించడం జరిగింది.దేశవ్యాప్తంగా ఉన్న కేంద్ర ప్రభుత్వ పింఛనుదారుల సంఘాలు ఈ కార్యక్రమాల్లో పాల్గొన్నాయి.
"సులభమైన నిబంధన" ల ద్వారా జీవన సౌలభ్యాన్ని నిర్ధారించడానికి, నిరంతర ప్రాతిపదికన దాని ప్రాంగణంలో స్వచ్ఛతను నిర్ధారించడానికి ఈ విభాగం కట్టుబడి ఉంది. పెండింగ్ను మరింత తగ్గించడానికి, స్వచ్ఛతను సంస్థాగతీకరించడానికి, అంతర్గత పర్యవేక్షణ యంత్రాంగాలను బలోపేతం చేయడానికి, రికార్డుల నిర్వహణను మెరుగుపరచడానికి 2023 అక్టోబర్, 2వ తేదీ నుంచి 31వ తేదీ వరకు ప్రత్యేక కార్యక్రమం 3.0 నిర్వహించడానికి ఈ విభాగం సిద్ధమవుతోంది.
పెండింగ్లో ఉన్న అంశాల పరిష్కారం కోసం ప్రత్యేక కార్యక్రమం 3.0  లక్ష్యాలను ఈ విభాగం గుర్తించింది:-ప్రజా ఫిర్యాదుల స్వీకరణ : 5,000సమీక్ష కోసం భౌతిక దస్త్రాలు : 1,358సమీక్ష కోసం ఎలక్ట్రానిక్ దస్త్రాలు : 883నిర్వహించాల్సిన స్వచ్ఛత కార్యక్రామాల సంఖ్య : 50సరళీకరణ కోసం గుర్తించబడిన నియమాల సంఖ్య : 50
కేంద్ర ప్రభుత్వ పింఛనుదారుల సంఘాలు, వాటి అనుబంధ సంఘాలైనప్పటికీ, ఈ విభాగం, భారతదేశ వ్యాప్తంగా విస్తృతమైన స్వచ్ఛతా కార్యక్రమాలను చేపట్టింది.
ప్రధాన మంత్రి కార్యాలయం
జిఇఎమ్ ఇండియా లో అగ్రగామి ప్రదర్శన ను ఇచ్చిన వారి కివారి ప్రశంసాయోగ్య తోడ్పాటుల కు గాను అభినందనల ను తెలిపిన ప్రధానమంత్రి
జిఇఎమ్ ఇండియా లో అగ్రగామి ప్రదర్శన ను కనబరచిన వారి కి వారి యొక్క ప్రశంసాయోగ్యమైనటువంటి తోడ్పాటుల కు గాను ప్రధాన మంత్రి శ్రీ నరేంద్ర మోదీ అభినందనల ను తెలియ జేశారు.
జిఇఎమ్ ఇండియా లో అగ్రగామి ప్రదర్శన ను కనబరచిన వారి ని గుర్తించి, ‘క్రేత-విక్రేత గౌరవ్ సమ్మాన్ సమారోహ్ 2023’ లో బహుమతుల ను అందించడమైందని వాణిజ్యం మరియు పరిశ్రమ ల శాఖ కేంద్ర మంత్రి శ్రీ పీయూష్ గోయల్ కొన్ని ట్వీట్ లలో పేర్కొన్నారు. ‘క్రేత-విక్రేత గౌరవ్ సమ్మాన్ సమారోహ్ 2023’ విజేత గా ఎమ్ఒహెచ్ఎఫ్ డబ్ల్యు నిలచింది. ఈ కార్యక్రమాన్ని వాణిజ్యం మరియు పరిశ్రమ ల మంత్రిత్వ శాఖ కు చెందిన గవర్నమెంట్ ఇ-మార్కెట్ ప్లేస్ ద్వారా నిర్వహించడం జరిగింది.
శ్రీ పీయూష్ గోయల్ ట్వీట్ లకు ప్రధాన మంత్రి సమాధానాన్ని ఇస్తూ -
‘‘@GeM_India's లో అగ్రగామి ప్రదర్శన ను కనబరచిన వారి కి వారి యొక్క ప్రశంసాయోగ్యమైనటువంటి తోడ్పాటుల కు గాను ఇవే అభినందన లు. ఈ తరహా ప్రయాస లు భారతదేశం జరుపుతున్నటువంటి సమృద్ధి మరియు ఆత్మనిర్భరత ల యాత్ర ను బలపరుస్తాయి.’’ అని ఒక ట్వీట్ లో పేర్కొన్నారు.
కమ్యూనికేషన్లు- సమాచార సాంకేతిక విజ్ఞాన మంత్రిత్వ శాఖ
పోస్టల్ జీవిత బీమా, గ్రామీణ పోస్టల్ జీవిత బీమా ప్రీమియం చెల్లింపు గడువు పెంపు
ఏప్రిల్ 30 వరకు చెల్లించుకొనేలా వెసులుబాటు కల్పించిన సర్కారు..
కోవిడ్-19 వైరస్ వ్యాప్తి ముప్పు పొంచి ఉన్న నేపథ్యంలో దేశ వ్యాప్తంగా లాక్డౌన్ అమలవుతుండడంతో ప్రజలకు ఎలాంటి ఇబ్బందులు రాకుండా కేంద్ర ప్రభుత్వం పలు చర్యలను ప్రకటిస్తూ వస్తోంది. తాజాగా సర్కారు పోస్టల్ జీవిత బీమా , గ్రామీణ పోస్టల్ జీవిత బీమా  ప్రీమియం చెల్లింపు గడువును పెంచుతున్నట్టుగా పోస్టల్ శాఖ ప్రకటించింది. ఈ బీమా పథకాల ప్రీమియం చెల్లింపు గడువును మార్చితో ముగుస్తున్నట్లయితే దానిని ఏప్రిల్ 30 వరకు చెల్లించుకొనే వెసులుబాటు కల్పిస్తున్నట్టు డైరక్టరేట్ ఆఫ్ పోస్టల్ లైఫ్
 తెలిపారు. ఇందుకు గాను ఎలాంటి అపరాధ రుసుము గానీ, డిఫాల్ట్ ఫీజు గానీ అదనంగా వసూలు చేయబోమని డైరక్టరేట్ తెలిపింది. దేశ వ్యప్తంగా లాక్డౌన్ అమలవుతున్న సమయంలో అత్యవసర సర్వీసుల కింద పోస్టాఫీసులు పనిచేస్తున్నప్పటికీ.. వినియోగదారులు తపాలా కార్యాలయాలకు వచ్చి ప్రీమియం చెల్లించలేకపోతున్నారని.. ఈ పరిస్థితుల నేపథ్యంలోనే ప్రీమియం చెల్లింపు గడవు తేదీని పొడిగించిస్తున్నట్టుగా డైరక్టరేట్ వివరణ ఇచ్చింది. తాజా నిర్ణయంలో ఈ నెలలో ప్రిమియం చెల్లించలేక పోతున్న దాదాపు 13 లక్షల  పాలసీదారులకు లబ్ధి చేకూరనుంది. గత నెలలో దాదాపు 42 లక్షల పాలసీదారులు ప్రీమియం చెల్లింపులు జరపగా.. సోమవారం నాటికి కేవలం 29 లక్షల మంది పాలసీదారులు మాత్రమే తమ ప్రీమియం చెల్లింపులు చేశారు. దీంతో మిగతా వారికి తాజా నిర్ణయంతో పెద్ద ఊరట లభించనుంది. పోస్టల్ శాఖ పోర్టల్లో రిజిస్టరైన వినియోగదారులు తమ ప్రీమియంలను ఆన్లైన్ ద్వారా చెల్లించవచ్చని పోస్టల్ శాఖ ఈ సందర్భంగా సూచించింది.
మానవ వనరుల అభివృద్ధి మంత్రిత్వ శాఖ
పుణెలో జరిగే జీ20 4వ ఎడ్యుకేషన్ వర్కింగ్ గ్రూప్ సమావేశానికి ముందు దేశవ్యాప్తంగా జన్భాగిదారి కార్యక్రమాలను విద్యా మంత్రిత్వ శాఖ నిర్వహిస్తోంది.
జనభాగిదారి ఈవెంట్లు జీ-20, ఎన్ఈపీ & ఎఫ్ఎల్ఎన్ గురించి సంబంధిత భాగస్వాములకు అవగాహన కల్పించడంతోపాటు గర్వపడేలా చేస్తాయి.
జీ20 దేశాల అధ్యక్ష హోదాలో భారతదేశం ప్రజల చురుకైన భాగస్వామ్యాన్ని ప్రోత్సహించడం కోసం ప్రధాన మంత్రి శ్రీ నరేంద్ర మోదీ మార్గదర్శకత్వంలో విద్యా మంత్రిత్వ శాఖ “ఫౌండేషన్ అక్షరాస్యతను నిర్ధారించడం మరియు ఆమోదించడం”అనే థీమ్ను ప్రత్యేకించి బ్లెండెడ్ లెర్నింగ్ ప్రోత్సహించడం లక్ష్యంగా అనేక కార్యక్రమాలు, కార్యకలాపాలు నిర్వహిస్తోంది.
ఈ లక్ష్యానికి అనుగుణంగా, విద్యా మంత్రిత్వ శాఖ అన్ని రాష్ట్రాలు & కేంద్రపాలిత ప్రాంతాల భాగస్వామ్యంతో దేశవ్యాప్తంగా జన్భాగీదారి కార్యక్రమాలను నిర్వహిస్తోంది. విద్యార్థులు, ఉపాధ్యాయులు, తల్లిదండ్రులు మరియు మొత్తం సమాజంలోని వివిధ సంఘాల ప్రముఖులతో జీ-20 గురించి అవగాహన కల్పించడానికి, జీ20 అధ్యక్ష హోదాను గర్వపడేలా చేయడానికి 2023, జూన్ 1వ తేదీ నుంచి 15వ తేదీ వరకు వర్క్షాప్లు, ప్రదర్శనలు, సెమినార్లు మరియు కాన్ఫరెన్స్లతో సహా అనేక కార్యకలాపాలు ప్లాన్ చేయబడ్డాయి. దేశవ్యాప్తంగా రాష్ట్ర, జిల్లా, బ్లాక్, పంచాయత్ మరియు పాఠశాల స్థాయిలో ఈవెంట్లు విస్తృతంగా నిర్వహించబడతాయి. సమాజంలోని అన్ని వర్గాల ప్రజలను ఇందులో భాగస్వాములను చేస్తారు.
జనభాగిదారి కార్యక్రమం 2023 జూన్ 19 నుండి 21వ తేదీ మధ్య మహారాష్ట్రలోని పూణేలో జరిగే 4వ ఎడ్యుకేషన్ వర్కింగ్ గ్రూప్  చర్చతో మొదలవుతుంది. మరియు 22 జూన్ 2023న విద్యా మంత్రివర్గ సమావేశంతో ముగుస్తుంది.
మంత్రిత్వ శాఖ నిర్వహించే కార్యక్రమాల షెడ్యూల్ క్రింది విధంగా ఉంది:
అన్ని పాఠశాలల్లో జీ20, జాతీయ విద్యాప్రణాళిక, ఎఫ్ఎల్ఎన్ గురించి అవగాహనపై జనభాగిదారి ఈవెంట్లు -2023, జూన్ 1వ తేదీ నుండి 15 జూన్ వరకు.
మహారాష్ట్రలోని పూణేలో 2023, జూన్ 17 నుండి 22వ తేదీ వరకు పాఠశాల విద్య, ఉన్నత విద్య మరియు నైపుణ్య విద్య రంగంలో అత్యుత్తమ అభ్యాసాలపై ఉత్తమ అభ్యాసాలను ప్రదర్శించడానికి ప్రదర్శన.
ఫౌండేషన్ అక్షరాస్యత మరియు సంఖ్యాశాస్త్రంపై 2- రోజుల జాతీయ సమావేశాలను 2023, జూన్ 17మరియు 18న నిర్వహిస్తారు.